Dieter Philippi med den første gjenstanden fra samlingen: en kardinals biretta laget av rød silke-moiré
**Philippi-samlingen** er en samling av geistlige, religiøse og åndelige hodeplagg.

Samlingen
---------

Utvalgte gjenstander fra Philippi-samlingen
En gyllen snor til brystkors, brukt av en romersk-katolske pave
Philippi-samlingen er en privat samling satt sammen av gründeren Dieter Philippi, administrerende direktør i et tysk telekommunikasjonsselskap. Samlingen oppbevares i Kirkel.

Hovedfokus for samlingen er på mer enn 500 hodeplagg hentet fra kristendommen, islam, jødedommen, caodaisme, shintoisme, buddhisme, sikhisme, frikirkene, sufisme, anabaptisme og andre trossamfunn.

Videre inneholder samlingen mer enn 100 gjenstander som brukes som tilbehør for geistlige og kirkelig formål. Blant disse er sko fra paven, pavelige hansker, pallia, smykkekors, bisperinger, gjenstander fra det pavelige porselen, belter, skjerf som kardinaler bruker med mere.

Samlingen har også 52 store smykkekjeder eller lenker til brystkorsene. Innenfor den romersk-katolske kirken bruker både paven, kardinaler og biskoper kors rundt halsen som en del av sin geistlige drakt.

Tilgjengelighet
---------------

Samlingen var per 2013 ikke utstilt offentlig. Samlingen finnes i Kirkel i Saarland i Tyskland.

Idé og intensjon
----------------

Opprinnelig ble hodeplagg brukt for beskyttelse, men etterhvert fikk de også en signifikant funksjon for å definere brukerens rolle i samfunnet: hodeplagg indikerer en persons opprinnelse, status, yrke, tilhørighet og hierarki/sosiale klasse. Etterhvert begynte man også å bruke hodeplagg for å pynte seg.

Religiøse og geistlige hodeplagg representerer bare en liten del av alle hodeplaggene i samlingen. For de som er kjent med den aktuelle betydningen av disse hodeplaggene, er det mulig å bestemme tilhørighet og status av embetsmenn ut fra hattene de bruker. I tillegg har noen hodeplagg en dekorativ funksjon, siden de er laget av dyre, sjeldne eller verdifulle materialer. I dag er den beskyttende funksjonen ikke så fremtredende lenger.

Utstillinger
------------

Eieren av samlingen stiller leilighetsvis ut deler av samlingen på ulike steder i verden.

Galleri
-------

* Utvalgte gjenstander fra Philippi-samlingen
* Kalansowa (kalansoah, qalansuwah, kalansawa) – innen Den koptisk-ortodokse kirken brukes dette hodeplagget av biskoper og prester som tilhører munkeordenenKalansowa (kalansoah, qalansuwah, kalansawa) – innen Den koptisk-ortodokse kirken brukes dette hodeplagget av biskoper og prester som tilhører munkeordenen
* Zucchetto (pileolus, soli deo, kalott) laget av hvit silke-moiré – brukt av pavenZucchetto (pileolus, soli deo, kalott) laget av hvit silke-moiré – brukt av paven
* Sagharvart – brukt av ypperstepresten innen Den armenske apostoliske kirkeSagharvart – brukt av ypperstepresten innen Den armenske apostoliske kirke
* Saturno (cappello romano) som har tilhørt en erkebiskop; dekorert med ulike typer gullbroderiSaturno (cappello romano) som har tilhørt en erkebiskop; dekorert med ulike typer gullbroderi
* Shtreimel, pelslue brukt av hasidiske jøder under sabbaten og på høytidsdagerShtreimel, pelslue brukt av hasidiske jøder under sabbaten og på høytidsdager
* Biretta Kurhessen-Waldeck – brukt av protestantiske prester sammen med en ytterkappe når de jobber utenfor kirkenBiretta Kurhessen-Waldeck – brukt av protestantiske prester sammen med en ytterkappe når de jobber utenfor kirken
* Tam Quam Mao – brukt av kardinaler i caodaismenTam Quam Mao – brukt av kardinaler i caodaismen
* Pan Zva (hatt med lange ører) – brukt i tibetansk buddhismePan Zva (hatt med lange ører) – brukt i tibetansk buddhisme
* Imam sarik – brukt av muslimske imamer, hovedsakelig i EgyptImam sarik – brukt av muslimske imamer, hovedsakelig i Egypt
* Pavelige røde mokasiner, laget av den pavelige skomaker Adriano Stefanelli, Novara – brukt av pave Benedict XVIPavelige røde mokasiner, laget av den pavelige skomaker Adriano Stefanelli, Novara – brukt av pave Benedict XVI

Referanser
----------

1. ↑  Neue Züricher Zeitung FOLIO
2. ↑  Inside the Vatican
3. ↑  Der Spiegel
4. ↑  Die Tageszeitung

Litteratur
----------

* Philippi, Dieter (2009). *Sammlung Philippi – Kopfbedeckungen in Glaube, Religion und Spiritualität*. St. Benno Verlag, Leipzig. ISBN 978-3-7462-2800-6.
* Smoltczyk, Alexander (2008). *Vatikanistan - Eine Entdeckungsreise durch den kleinsten Staat der Welt*. Wilhelm Heyne Verlag, München. s. 92. ISBN 978-3-453-15434-6.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Collection of Dieter Philippi – kategori av bilder, video eller lyd på Commons Rediger på Wikidata
* Kommentarer fra pressen